Langs Singel er det mange vakkert dekorerte kanalhus bygget i den nederlandske gullalderen. Spesielt interessante er følgende bygninger: Singel 7: Et hus som er sagt å være det minste i hele verden, kun en meter bredt! Dette er riktignok baksiden av huset, fronten er litt bredere. Singel 140-142: De Dilphijn, et særskilt kanalhus bygget i ca år 1600, en gang eid av Frans Banning Cocq, den sentrale figuren i maleren Rembrandts maleri . Oude Lutherse Kerk ("den gamle lutherske kirken"), bygget i 1632-1633, Singel 441. Ronde Lutherse Kerk ("den runde lutherske kirken"), også kjent som Koepelkerk eller Nieuwe Lutherse Kerk, ble bygget i 1668-1671. Biblioteket til Universitetet i Amsterdam, Singel 425. Kalvertoren handelssenter, mellom plassene Koningsplein og Muntplein. Tårnet Munttoren, opprinnelig en del av en port i middelalderens bymur på Muntplein plass, hvor Singel møter elven Amstel. Tårnet Haringpakkerstoren var en del av Amsterdams forsvarslinje i middelalderen. Tårnet stod ved begynnelse av Singel, nær IJ-bukta, men ble ødelagt i 1829. Bystyret i Amsterdam vurderer å gjenoppbygge tårnet. Broen Torensluis (også kjent som er en usedvanlig bred bro som krysser Singel. Den ble bygget i 1648 og er den eldste bevarte broen i Amsterdam. Den er også den bredeste broen i Amsterdam på 42 meter. Nå er broen full av kaféer. Broen krysser Singel ved plassen Dam.